Document ID: 32009R1026

32009R1026
L 283/33
SLUŽBENI LIST EUROPSKE UNIJE
UREDBA KOMISIJE (EZ) br. 1026/2009
od 29. listopada 2009.
o ispravku Uredbe (EZ) br. 567/2009 o upisu naziva u registar zajamčeno tradicionalnih specijaliteta (Pierekaczewnik (ZTS))
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 509/2006 od 20. ožujka 2006. o poljoprivrednim i prehrambenim proizvodima kao zajamčeno tradicionalnim specijalitetima (1), a posebno prvi podstavak njezinoga članka 9. stavka 4.,
budući da:
(1)
Ustanovljena je greška u objavljenom tekstu Uredbe Komisije (EZ) br. 567/2009 (2) o registraciji naziva „Pierekaczewnik” kao zajamčeno tradicionalnog specijaliteta. U skladu sa zahtjevom koji je podnijela Poljska, taj naziv treba zaštititi kako je predviđeno člankom 13. stavkom 2. Uredbe (EZ) br. 509/2006.
(2)
Stoga treba izmijeniti Uredbu (EZ) br. 567/2009,
DONIJELA JE OVU UREDBU:
Članak 1.
Uredba (EZ) br. 567/2009 mijenja se kako slijedi:
1.
Uvodna izjava (3) zamjenjuje se sljedećim:
„(3)
Prilikom podnošenja zahtjeva za upis u registar također je zatražena zaštita predviđena u članku 13. stavku 2. Uredbe (EZ) br. 509/2006. Ta se zaštita treba odobriti nazivu „Pierekaczewnik”, budući da se, u nedostatku prigovora, ne može dokazati da je korištenje naziva zakonito, poznato i ekonomski značajno za slične poljoprivredne ili prehrambene proizvode.”
2.
Članku 1. dodaje se sljedeći stavak:
„Primjenjuje se zaštita predviđena u članku 13. stavku 2. Uredbe (EZ) br. 509/2006.”
3.
Prilogu se dodaje sljedeće:
„Zadržano je pravo na korištenje naziva.”
Članak 2.
Ova Uredba stupa na snagu na dan objave u Službenom listu Europske unije.
Ona se primjenjuje od datuma stupanja na snagu Uredbe (EZ) br. 567/2009.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. listopada 2009.

Labels: 3
18
17